
            Poslovni broj: 31 Ovr-2548/2015-6
REPUBLIKA HRVATSKA
OPĆINSKI SUD U ZADRU
Zadar, Plemića Borelli 9


R E P U B L I K A   H R V A T S K A
                                     
R J E Š E N J E 

Općinski sud u Zadru, po sutkinji toga suda Dubravki Novaković, kao sucu pojedincu, prema prijedlogu višeg sudskog savjetnika Denisa Klarendića, u ovršnom predmetu predlagatelja osiguranja Grada Biograda na Moru, (OIB 95603491861), Trg kralja Tomislava 5, protiv protivnika osiguranja Mile Vukorepe (OIB 62022964696), Kanada, 25 Oakpark, Crec, St. Alberta, Alberta, radi osiguranja novčane tražbine prisilnim zasnivanjem založnog prava na nekretnini, dana 11. listopada 2017. godine,


r i j e š i o   j e 


1. Stavlja se izvan snage rješenje o osiguranju ovog suda pod poslovnim brojem Ovr-2548/2015-2 od 2. listopada 2015. godine, ukidaju se sve provedene radnje, te se postupak obustavlja. 

1. Određuje se brisanje uknjižbe založnog prava, uknjiženog u korist predlagatelja osiguranja, a na nekretninama u vlasništvu protivnika osiguranja i to: čest.zem. 960 u naravi kuća površine 98 m2, dvorišta površine 460 m2, kuća površine 10 m2 i kuća površine 14 m2, upisana u zk.ul. 3639 k.o. Biograd na Moru kao vlasništvo protivnika osiguranja za cijelo.  

1. Brisanje zabilježbe izvršiti će zemljišnoknjižni odjel Stalne službe u Biogradu na Moru.


Obrazloženje 


	Po prijedlogu predlagatelja osiguranja, sud je pod gornjim poslovnim brojem donio rješenje o zabilježbi založnog prava na nekretnini protivnika osiguranja, radi osiguranja novčane tražbine predlagatelja osiguranja. 
	Dana 25. rujna 2017. godine predlagatelj osiguranja je dostavio podnesak u kojem navodi da povlači svoj prijedlog za osiguranje novčane tražbine prisilnim zasnivanjem založnog prava na nekretninama protivnika osiguranja, te predlaže da se odredi brisanje predmetne zabilježbe.  
	Prema odredbama članka 40. st. 1. i 2. Ovršnog zakona, a koje odredbe se analogno primjenjuju i u postupcima osiguranja, ovrhovoditelj može povući prijedlog za ovrhu u cijelosti ili djelomično, bez pristanka ovršenika, u kojem slučaju će sud obustaviti ovrhu. 
Zbog navedenog riješeno je kao u pravorijeku ovog rješenja.


U Zadru, 11. listopada 2017. godine.
                                                                                 
Viši sudski savjetnik                                                                              Sutkinja

Denis Klarendić                                                                       Dubravka Novaković,v.r.
                        
                                                         
UPUTA O PRAVNOM LIJEKU:   Protiv ovog rješenja dopuštena je žalba u roku od 8 (osam) dana od primitka pismenog otpravka istog i to putem ovog suda na Županijski sud, pisano u 3 (tri) primjerka.


DNA:
1. Predlagatelju osiguranja 
1. Protivniku osiguranja 

Nakon pravomoćnosti: ZK odjelu 



